Държавен вестник, бр. 105, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  105
ЗАКОН
за ратифициране на Конвенцията за създаване на
Европейска полицейска служба (Европол), приета
на 26 юли 1995 г. на основание член К.3 от Догово-
ра за Европейския съюз, и протоколите към нея
Член единствен. Ратифицира Конвенцията за
създаване на Европейска полицейска служба (Ев-
ропол), приета на 26 юли 1995 г. на основание
член К.3 от Договора за Европейския съюз, и про-
токолите към нея, както следва:
1. Протокола от 24 юли 1996 г., изготвен на
основание член К.3 от Договора за Европейския
съюз, за тълкуването чрез преюдициални заклю-
чения от Съда на Европейските общности на Кон-
венцията за създаването на Европейска полицей-
ска служба;
2. Протокола от 19 юни 1997 г., изготвен на ос-
нование член К.3 от Договора за Европейския съюз
и член 41, параграф 3 от Конвенцията за Европол,
относно привилегиите и имунитетите на Европол,
членовете на неговите органи, заместник-директо-
рите и наетите в Европол лица;
3. Протокола от 30 ноември 2000 г., изготвен
на основание член 43, параграф 1 от Конвенция-
та за създаване на Европейска полицейска служ-
ба (Конвенцията за Европол), който изменя член
2 и приложението към настоящата конвенция;
4. Протокола от 28 ноември 2002 г., който
изменя Конвенцията за създаване на Европей-
ска полицейска служба (Конвенцията за Европол),
и Протокола за привилегиите и имунитетите на
Европол, членовете на неговите органи, замест-
ник-директорите и наетите в Европол лица;
5. Протокола от 27 ноември 2003 г., изготвен на
основание член 43, параграф 1 от Конвенцията за
създаване на Европейска полицейска служба, кой-
то изменя настоящата конвенция, със следните
декларации:
1. “По член 40, параграф 2 от конвенцията Ре-
публика България се съгласява, че споровете меж-
ду държавите членки по тълкуването и прилагане-
то на конвенцията системно се отнасят към Съда
на Европейските общности”.
2. “По член 2 от Протокола за юрисдикцията
на Съда на Европейските общности по отноше-
ние на Конвенцията за Европол Република Бъл-
гария декларира, че приема юрисдикцията на Съда
на Европейските общности в съответствие с про-
цедурите, определени в чл. 2, ал. 2, буква “а”.
Заключителна разпоредба
Параграф единствен. Конвенцията и протоко-
лите към нея влизат в сила на датата, определена
от Съвета, съгласно член 3, параграф 3 от Акта
относно условията за присъединяване на Републи-
ка България и Румъния и промените в учредител-
ните договори на Договора за присъединяване на
Република България и Румъния към Европейския
съюз.
Законът е приет от 40-то Народно събрание на
13 декември 2006 г. и е подпечатан с официалния
печат на Народното събрание.
Председател на Народното събрание:
Георги Пирински
77406
УКАЗ № 491
На основание чл. 98, т. 4 от Конституцията на
Република България
П О С Т А Н О В Я В А М :
Да се обнародва в “Държавен вестник” Зако-
нът за изменение и допълнение на Закона за
акцизите и данъчните складове, приет от ХL На-
родно събрание на 13 декември 2006 г.
Издаден в София на 18 декември 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за акци-
зите и данъчните складове (обн., ДВ, бр. 91 от
2005 г.; изм., бр. 105 от 2005 г., бр. 30, 34, 63
и 81 от 2006 г.)
§ 1. В чл. 2, т. 3 накрая се добавя “и електричес-
ката енергия”.
§ 2. В чл. 3 се правят следните изменения и
допълнения:
1. В т. 1 думата “закона” се заменя с “този за-
кон”.
2. В т. 2 думите “Закона за митниците” се заме-
нят с “митническото законодателство”.
3. В т. 4 накрая се добавя “и нерегистрираните
търговци”.
4. Създават се т. 5 и 6:
“5. данъчните представители на лица, регис-
трирани по ДДС в друга държава членка, които
извършват доставки на акцизни стоки при усло-
вията на дистанционна продажба по смисъла на
Закона за данък върху добавената стойност;
6. лицата, които получават на територията на
страната акцизни стоки, освободени за потребле-
ние в друга държава членка, с изключение на слу-
чаите по т. 5, когато задължен за заплащането на
акциза е данъчният представител.”
§ 3. В чл. 4 се правят следните изменения и
допълнения:
1. Точка 5 се изменя така:
“5. “Код по КН” са тарифни кодове по Комбини-
раната номенклатура съгласно Приложение I на
Регламент (ЕИО) № 2658/87 на Съвета относно
тарифната и статистическата номенклатура и Об-
щата митническа тарифа. За алкохола и алкохол-
ните напитки кодовете по КН са по Комбинирана-
та номенклатура, прилагана към 31 декември 1992 г.,
а за енергийните продукти и електрическата енер-
гия—по Комбинираната номенклатура, прилагана
към 1 януари 2002 г.”
2. Точка 14 се изменя така:
“14. “Освободен от акциз краен потребител” е
едноличен търговец или юридическо лице, което
има право да получава енергийни продукти, които
се използват за освободени от акциз цели, въз ос-
нова на получено удостоверение за освобождаване
от акциз.”
3. Точка 16 се изменя така:
“16. “Нов автомобил” е автомобил, за който към
датата на внасяне, съответно към датата на пода-
ване на декларацията по чл. 76г пред митнически-
те органи, е налице едно от следните условия: